ai4bharat/Pralekha huggingface dataset:
কৃষিমন্ত্রক
প্রত্যেকের কাছে অন্ন পৌঁছে দিতে সমস্ত প্রতিকূলতা সত্বেও কৃষক ও কৃষি শ্রমিকরা কঠোর পরিশ্রম করে চলেছেন
নতুন দিল্লি, ২৫ এপ্রিল, ২০২১
বর্তমান মহামারীজনিত পরিস্থিতির মধ্যেও যাবতীয় বাধা-বিপত্তি উপেক্ষা করে কৃষক ও কৃষি শ্রমিকরা নিরন্তর কাজ করে চলেছেন যাতে সাধারণ মানুষের কাছে অন্ন পৌঁছে দেওয়া যায়। এদের নিরব থেকে নিরবচ্ছিন্ন ভাবে কাজ করে চলার ক্ষেত্রে কেন্দ্র ও রাজ্য সরকারগুলি উপযুক্ত সুযোগ-সুবিধা প্রদানে সময়মত পদক্ষেপ গ্রহণ করে চলেছে। উদ্দেশ্য হল – কৃষি কাজে যেন কোন রকম বিঘ্ন না ঘটে এবং প্রতিকূল পরিবেশের প্রভাব ন্যূনতম করা যায়। সরকারের সুপরিকল্পিত প্রয়াসের ফলে রবি শস্য ঘরে তোলার কাজ সময়মত শুরু হয়েছে এবং কৃষকদের স্বার্থে এই শস্য সংগ্রহের কাজও যথা সময়ে শুরু হবে।
এবার ৩ কোটি ১৫ লক্ষ হেক্টরের বেশি জমিতে রবি শস্যের চাষ হয়েছিল। এরমধ্যে ৮১.৫৫ শতাংশ জমি থেকে রবি শস্য ইতিমধ্যেই ঘরে তোলা হয়েছে। রাজস্থানে রবি শস্য ঘরে তোলার কাজ ৯৯ শতাংশ, মধ্যপ্রদেশে ৯৬ শতাংশ, উত্তরপ্রদেশে ৮০ শতাংশ, হরিয়ানায় ৬৫ শতাংশ এবং পাঞ্জাবে ৬০ শতাংশ কাজ শেষ হয়েছে। হরিয়ানা, পাঞ্জাব ও উত্তরপ্রদেশে রবি শস্য ঘরে তোলার কাজ পুরোদমে চলছে এবং মনে করা হচ্ছে চলতি মাসের শেষ নাগাদ এই প্রক্রিয়া শেষ হবে।
একই ভাবে ডাল শস্য, ইক্ষু ও অন্যান্য রবি শস্য ঘরে তোলার কাজ পুরোদমে চলছে। পশ্চিমবঙ্গ সহ বিহার, অন্ধ্রপ্রদেশ, গুজরাট, হরিয়ানাতে ২০২০-২১ চিনি মরশুমে জমিতে আখ কাটার কাজ ৯২-৯৮ শতাংশ শেষ হয়েছে।
শীতকালীন ধান চাষের পরিমাণ এবার ৪৫ লক্ষ ৩২ হাজার হেক্টর। এরমধ্যে, ১৮ লক্ষ ৭৩ হাজার হেক্টর জমি থেকে ধান ঘরে তোলা হয়েছে। কয়েকটি রাজ্যে পুরোদমে এই কাজ চলছে। অন্যদিকে, তৈলবীজ ও সর্ষে ঘরে তোলার কাজ পশ্চিমবঙ্গ সহ একাধিক রাজ্যে ইতিমধ্যেই শেষ হয়েছে। হরিয়ানা ও পাঞ্জাবে এই কাজ প্রায় শেষের পথে।
এবছর রবি শস্যের চাষ সঠিক সময়েই শুরু হয়েছিল, তাই ঘরে তোলার প্রক্রিয়াও সঠিক সময়ে শুরু হয়েছে। এজন্য কৃষক সমাজের প্রয়াস প্রশংসনীয়।
SDG/BD/AS/
(Visitor Counter : 63
স্বাস্থ্যওপরিবারকল্যাণমন্ত্রক
১৬ টি রাজ্যের কমিউনিটি বেতার কেন্দ্রের প্রতিনিধিদের নিয়ে স্বাস্থ্য মন্ত্রকের যোগাযোগ সম্পর্কিত সচেতনতা কর্মশালার আয়োজন
কমিউনিটি বেতার কেন্দ্র গুলিকে করোনা প্রতিষেধক টিকাকরন নিয়ে উদ্ভাবনী মূলক অনুষ্ঠান সম্প্রচার এবং করোনা প্রতিরোধে জনসাধারণের আচার-আচরণ নিয়ে গণ আন্দোলন গড়ে তোলার আহ্বান
নতুন দিল্লি, ২৫ জুলাই, ২০২১
কেন্দ্রীয় স্বাস্থ্য ও পরিবারকল্যাণ মন্ত্রক ইউনিসেফের সহযোগিতায় ১৬ টি রাজ্যে কমিউনিটি বেতার কেন্দ্রের প্রতিনিধিদের নিয়ে যোগাযোগ মুলক সচেতনতা কর্মশালার আয়োজন করে। এই কর্মশালার বিষয়বস্তু, করোনার বিরুদ্ধে সাধারণ মানুষের কাছে সচেতনতার বার্তা পৌঁছে দেওয়া। এর পাশাপাশি করোনা প্রতিষেধক ভ্যাকসিন নেওয়ার প্রয়োজনীয়তার কথা উল্লেখ করে টিকা সম্পর্কিত গল্প কথাগুলির বিরুদ্ধে প্রচার করে প্রকৃত সত্য তুলে ধরা। বিশেষত প্রত্যন্ত অঞ্চলগুলিতে বসবাসকারী জনগোষ্ঠীর মধ্যে।
এই কর্মশালার সূচনায় বক্তব্য রাখতে গিয়ে কেন্দ্রীয় স্বাস্থ্য মন্ত্রকের যুগ্ম সচিব শ্রী লব আগরওয়াল কমিউনিটি বেতারকেন্দ্র গুলির অবদানের কথা উল্লেখ করে বলেন, ভারতে বিশ্বের বৃহত্তম টিকাকরণ অভিযানে কমিউনিটি বেতার কেন্দ্র গুলি প্রতিনিয়ত সহায়তা করে চলেছে। তাঁরা তাঁদের বিচক্ষণ শ্রোতাদের কাছে করোনা টিকাকরন সম্পর্কিত প্রকৃত তথ্য তুলে ধরছেন। এর ফলে টিকাকরণ অভিযান সম্পর্কে বিভিন্ন সম্প্রদায়ের মধ্যে সচেতনতা গড়ে উঠছে।
মূলত, কমিউনিটি বেতার কেন্দ্র গুলির মাধ্যমে আঞ্চলিক ভাষায় করোনা প্রতিরোধে সাধারণ মানুষের কর্তব্য সম্পর্কে সচেতনতামূলক অনুষ্ঠান সম্প্রচারের লক্ষ্য নেওয়া হয়েছে। এর পাশাপাশি টিকাকরণ অভিযান সম্পর্কে যেসব গল্প কথা রয়েছে সেগুলিকে খণ্ডন করে প্রকৃত তথ্য জনসাধারণের কাছে তুলে ধরার প্রচেষ্টা চালানো হয়। বিশেষত, আদিবাসী এলাকায় বসবাসকারী মানুষের মধ্যে।
করোনা প্রতিষেধক টিকাকরণ কর্মসূচি সম্পর্কে সাধারণ মানুষকে আরও আগ্রহী এবং বিশ্বাসযোগ্য করে তুলতে কমিউনিটি বেতার কেন্দ্র গুলিকে এগিয়ে আসার আহ্বান জানানো হয়। প্রয়োজনে এ বিষয়ে রাজ্য এবং জাতীয় পর্যায়ের বিশেষজ্ঞদের নিয়ে এসে অনুষ্ঠান সম্প্রচারের ওপর গুরুত্ব দেওয়া হয়।
এর পাশাপাশি, করোনা প্রতিরোধে সাধারণ মানুষকে বিধি-নিষেধ গুলি মেনে চলার প্রতি সচেতনতা গড়ে তুলতে কমিউনিটি বেতার কেন্দ্র গুলিকে এগিয়ে আসার আহ্বান জানানো হয়। এজন্য এই কেন্দ্র গুলির মাধ্যমে গণআন্দোলন গড়ে তুলতে বিভিন্ন ধরনের উদ্ভাবনী মূলক অনুষ্ঠান সম্প্রচারের প্রতি গুরুত্ব দিতে অনুরোধ করা হয়। প্রয়োজনে করোনা প্রতিষেধক টিকাকরণ সম্পর্কে শ্রোতাদের সঙ্গে ভাব বিনিময় করার প্রতি গুরুত্ব দেওয়া হয়। টিকাকরণ সম্পর্কে তাঁদের কোনো উদ্বেগ থাকলে তার নিরসনের প্রচেষ্টা করতে হবে।
কমিউনিটি বেতার কেন্দ্র গুলির প্রতিনিধিদের নিয়ে এই কর্মশালায় কেন্দ্রীয় স্বাস্থ্য মন্ত্রকের যুগ্ম সচিব শ্রী লব আগরওয়াল করোনা প্রতিষেধক টিকা করন সম্পর্কিত বিভিন্ন প্রশ্নের উত্তর দেন। টিকাকরণ অভিযান সম্পর্কে সঠিক তথ্য পরিবেশন করে সাধারণ মানুষের মধ্যে সচেতনতা গড়ে তুলতে কমিউনিটি বেতার কেন্দ্র গুলির অবদানের তিনি প্রশংসা করেন।
কর্মশালায় কেন্দ্রীয় স্বাস্থ্য ও পরিবার কল্যাণ মন্ত্রকের বরিষ্ঠ আধিকারিকরা ছাড়াও তথ্য ও সম্প্রচার মন্ত্রক, প্রেস ইনফরমেশন ব্যুরো, দূরদর্শন ও আকাশবাণী এবং ইউনিসেফের প্রতিনিধিরা অংশ নেন।
CG/ SB
(Visitor Counter : 202
প্রতিরক্ষামন্ত্রক
দেশেই প্রতিরক্ষা সামগ্রীর উৎপাদন
নয়াদিল্লি, ২৮ মার্চ, ২০২২
প্রতিরক্ষা মন্ত্রক/সেনা বিষয়ক দপ্তর ২০২০-র ২১শে অগাস্ট এবং ৩১শে মে যথাক্রমে ১০১টি ও ১০৮টি প্রতিরক্ষা সামগ্রী, যেগুলি দেশে উৎপাদন করা সম্ভব, সে সম্পর্কিত দুটি তালিকা তালিকা প্রকাশ করে। প্রতিরক্ষা মন্ত্রকের ওয়েবসাইটে দুটি তালিকায় দেওয়া রয়েছে, যাতে প্রতিরক্ষা সামগ্রী উৎপাদনের সঙ্গে যুক্ত শিল্প সংস্থাগুলি এ বিষয়ে অবগত হতে এবং সেনাবাহিনীর চাহিদা পূরণে কার্যকর পদক্ষেপ নিতে পারে। প্রতিরক্ষা সামগ্রীর এই দুটি তালিকা থেকে ১৫৩টি সামগ্রী চলতি বছরের ডিসেম্বরের মধ্যে দেশেই উৎপাদন করা সম্ভব হবে। অবশ্য, এই সমস্ত সামগ্রী রপ্তানিতে কোনও বাধা নেই।
প্রতিরক্ষা রাষ্ট্রায়ত্ত শিল্প সংস্থাগুলির মাধ্যমে আমদানি কমাতে প্রতিরক্ষা উৎপাদন দপ্তর/প্রতিরক্ষা মন্ত্রক গত বছরের ২৭শে ডিসেম্বর স্বদেশে প্রতিরক্ষা সামগ্রী উৎপাদনের আরও একটি তালিকা প্রকাশ করে। এই তালিকায় ২ হাজার ৫০০-রও বেশি সামগ্রী রয়েছে। এই ২ হাজার ৫০০ সামগ্রীর সবকটিই দেশে নির্মাণ করা হবে এবং ইতিমধ্যেই তা শুরু হয়েছে। তালিকায় থাকা ৩৫১টি সামগ্রীর দেশে উৎপাদন ২০২৪-এর ডিসেম্বর নাগাদ শুরু হবে।
রাজ্যসভায় আজ এক লিখিত জবাবে একথা জানান প্রতিরক্ষা প্রতিমন্ত্রী শ্রী অজয় ভট্ট। তিনি আরও বলেন, তালিকায় থাকা যাবতীয় প্রতিরক্ষা সামগ্রী দেশে উৎপাদনের পর তা সংগ্রহ খাতে প্রায় ৫ লক্ষ কোটি টাকা খরচ হবে। এমনকি, এই সমস্ত সামগ্রী আগামী ৫-৭ বছরে দেশীয় শিল্প সংস্থাগুলির কাছ থেকেই সংগ্রহ করা হবে। সরকার আরও একাধিক প্রতিরক্ষা সামগ্রী দেশে উৎপাদনের চিন্তাভাবনা করছে। সেনাবাহিনীর চাহিদা অনুযায়ী, নিয়মিতভাবে প্রতিরক্ষা সামগ্রী উৎপাদনের বিষয়টি পর্যালোচনা করা হয়।
CG/BD/SB
(Visitor Counter : 103
প্রধানমন্ত্রীরদপ্তর
বাবু জগজীবন রামের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ০৫ এপ্রিল, ২০২২
প্রধানমন্ত্রী শ্রী নরেন্দ্র মোদী বাবু জগজীবন রামের জন্মবার্ষিকীতে শ্রদ্ধা জ্ঞাপন করেছেন।
এক ট্যুইটে প্রধানমন্ত্রী বলেছেন, “বাবু জগজীবন রামের জন্মবার্ষিকীতে শ্রদ্ধার্ঘ্য। স্বাধীনতা আন্দোলনের সময় অথবা স্বাধীনতার পর তাঁর অসামান্য অবদানকে সর্বদা স্মরণ করবে সমগ্র দেশ। প্রশাসনিক দক্ষতা ও দরিদ্র মানুষকে নিয়ে চিন্তাভাবনা করার জন্য তিনি প্রভূত প্রশংসা লাভ করে ছিলেন”।
CG/SS/SB
(
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের ক্ষেত্রে ভারতের আরও একটি নতুন মাইলফলক, একদিনেই সর্বাধিক ২০.৫৩ লক্ষ টিকার ডোজ দেওয়া হয়েছে
মোট টিকাকরণ প্রায় ৩ কোটি
নতুন দিল্লি, ১৩ মার্চ, ২০২১
দেশে কোভিড-১৯ টিকাকরণ অভিযানে আরও একটি তাৎপর্যপূর্ণ মাইলফলক অর্জিত হয়েছে। টিকাকরণ অভিযানের ৫৬তম দিনে  ২০ লক্ষ ৫৩ হাজার ৫৩৭টি টিকার ডোজ দেওয়া হয়েছে। এখনও পর্যন্ত এটিই একদিনে টিকাকরণের ক্ষেত্রে সর্বাধিক। উল্লেখ করা যেতে পারে, গত ১৬ই জানুয়ারি দেশব্যাপী কোভিড-১৯ টিকাকরণের সূচনা হয়।
টিকাকরণ অভিযানের ৫৬তম দিনে ১৬ লক্ষ ৩৯ হাজার ৬৬৩ জন সুফলভোগীকে টিকার প্রথম ডোজ এবং ৪ লক্ষ ১৩ হাজার ৮৭৪ জন সুফলভোগীকে দ্বিতীয় ডোজ দেওয়া হয়েছে। দেশে আজ সকাল সাতটা পর্যন্ত ২ কোটি ৮২ লক্ষ ১৮ হাজার ৪৫৭টি টিকার ডোজ দেওয়া হয়েছে। এরমধ্যে ৭২ লক্ষ ৯৩ হাজার ৫৭৫ জন স্বাস্থ্যকর্মী প্রথম ডোজ, ৪১ লক্ষ ৯৪ হাজার ৩০ জন স্বাস্থ্যকর্মী দ্বিতীয় ডোজ, করোনার বিরুদ্ধে লড়াইয়ে অগ্রভাগে থাকা ৭২ লক্ষ ৩৫ হাজার ৭৪৫ জন কর্মীকে প্রথম ডোজ এবং ৯ লক্ষ ৪৮ হাজার ৯২৩ জন দ্বিতীয় ডোজ দেওয়া হয়েছে। এছাড়াও একাধিক উপসর্গ বিশিষ্ট ৪৫ বছরের বেশি বয়সী ১২ লক্ষ ৫৪ হাজার ৪৬৮ জন সুভলভোগী এবং ৭২ লক্ষ ৯১ হাজার এবং ৬০ বছরের বেশি বয়সী ৭২ লক্ষ ৯১ হাজার ৭১৬ জন সুফলভোগীকে প্রথম ডোজ দেওয়া হয়েছে।
দেশে গত ২৪ ঘণ্টায় ৮টি রাজ্যে ২০ লক্ষ ৫৩ হাজার ৫৩৭টি টিকার ডোজ দেওয়া হয়েছে। কেবল উত্তরপ্রদেশেই ৩ লক্ষ ৩০ হাজার টিকাকরণ হয়েছে। এদিকে, ১০টি রাজ্যে টিকাকরণের ৬৯ শতাংশ দ্বিতীয় ডোজ দেওয়া হয়েছে। কেবল উত্তরপ্রদেশেই ৪ লক্ষ ৯৯ হাজারের বেশি টিকার দ্বিতীয় ডোজ দেওয়া হয়েছে।
দেশে আজ সুস্পষ্টভাবে করোনায় আক্রান্তের সংখ্যা ২ কোটি ২ লক্ষ ২২। এই সংখ্যা মোট করোনায় আক্রান্তের কেবল ১.৭৮ শতাংশ। এদিকে, গত ২৪ ঘণ্টায় আরও ২৪ হাজার ৮৮২ জন করোনায় আক্রান্ত হয়েছেন। মহারাষ্ট্র, কেরালা, পাঞ্জাব, কর্ণাটক, গুজরাট, তামিলনাড়ু এবং মধ্যপ্রদেশে মোট আক্রান্তের ৮৭.৭২ শতাংশই রয়েছে। কেবল মহারাষ্ট্রেই আক্রান্তের হার ৬৩.৫৭ শতাংশ। ৮টি রাজ্যে দৈনিক আক্রান্তের সংখ্যায় উর্দ্ধগতি অব্যাহত রয়েছে। অন্যদিকে, ২০টি রাজ্য ও কেন্দ্রশাসিত অঞ্চলে সুস্পষ্টভাবে করোনায় আক্রান্তের সংখ্যা ১ হাজারের কম।
দেশে আজ করোনায় সুস্থতার সংখ্যা দাঁড়িয়েছে ১ কোটি ৯ লক্ষ ৭৩ হাজার ২৬০। জাতীয় স্তরে সুস্থতার হার বেড়ে ৯৬.৮২ শতাংশ হয়েছে। মোট সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক বেড়ে হয়েছে ১ কোটি ৭ লক্ষ ৭১ হাজার ২৩৮।
দেশে গত ২৪ ঘণ্টায় ১৯ হাজার ৯৫৭ জন সুস্থ হয়েছেন। এরমধ্যে, ৮৬.৪৩ শতাংশই আরোগ্যলাভ করেছেন ৬টি রাজ্যে। মহারাষ্ট্রে একদিনে সর্বাধিক ১১ হাজার ৩৪৪ জন সুস্থ হয়েছেন।
দেশে গত ২৪ ঘণ্টায় কোভিড-১৯-এ ১৪০ জনের মৃত্যু হয়েছে। এরমধ্যে, ৮১.৪৩ শতাংশই মারা গেছেন ৫টি রাজ্যে। মহারাষ্ট্রে একদিনে সর্বাধিক ৫৬ জনের মৃত্যু হয়েছে। পাঞ্জাবে মারা গেছেন ৩৪ জন এবং কেরালায় মৃ্ত্যু হয়েছে ১৪ জনের।
দেশে গত ২৪ ঘন্টায় ১৮টি রাজ্য ও কেন্দ্রশাসিত অঞ্চলে কোভিড-১৯-এ মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে রাজস্থান, চন্ডীগড়, হিমাচলপ্রদেশ, ওড়িশা, আসাম, লাদাখ, সিকিম, নাগাল্যান্ড, ত্রিপুরা, মেঘালয়, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
ক্ষুদ্র, অতিক্ষুদ্রওমাঝারিশিল্পমন্ত্রক
ভ্রাম্যমাণ মৌচাক-গাড়ির সূচনা
নয়াদিল্লি, ১৩ ফেব্রুয়ারি, ২০২০
খাদি ও গ্রামোদ্যোগ কমিশনের মৌমাছি ভরা বাক্সের দেখভাল ও তা স্থানান্তরণের জন্য এক অনন্য ধারণা – ভ্রাম্যমাণ মৌচাক-গাড়ির  আজ নতুন দিল্লিতে সূচনা করলেন কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি। এই অনুষ্ঠানে গ্রামোদ্যোগ কমিশনের চেয়ারম্যান শ্রী ভি কে সাক্সেনা উপস্থিত ছিলেন।
কমিশনকে এই ধরনের অনন্য উদ্যোগ গ্রহণে অভিনন্দন জানিয়ে শ্রী গড়করি বলেন, আপাতদৃষ্টিতে মৌমাছি প্রতিপালন সহজ বলে মনে হলেও, এই কাজে অনেক জটিলতা রয়েছে যা কেবল মৌ প্রতিপালকরাই বুঝতে পারেন। ভ্রাম্যমাণ এই মৌচাক-গাড়ি মৌমাছিদের স্থানান্তরণ, তাদের দেখভাল এবং উপযুক্ত খাবারের ব্যাপারে মৌ-পালকদের বিশেষভাবে সাহায্য করবে।
প্রধানমন্ত্রীর পরিকল্পনার সঙ্গে সঙ্গতি রেখে খাদি ও গ্রামোদ্যোগ কমিশন ২০১৭-তে ‘মধু মিশন’-এর সূচনা করে। কমিশন গ্রামীণ যুবাদের মৌ প্রতিপালন থেকে অতিরিক্ত আয়ের সুযোগ করে দিতে প্রশিক্ষণ, মৌ বাক্স বিতরণ এবং সংশ্লিষ্ট ক্ষেত্রে শিক্ষিত করে তোলার কাজ করে আসছে। অবশ্য, মৌ প্রতিপালনের সঙ্গে কায়িক পরিশ্রমের পাশাপাশি, মানসিক সুস্থিতি বজায় রাখারও প্রয়োজনীয়তা রয়েছে। মৌ প্রতিপালন কর্মকাণ্ডকে সহজ, সরল ও স্বল্পশ্রমী করে তুলতে কমিশন নিরন্তর নতুন নতুন পদ্ধতি উদ্ভাবনের কাজ করে চলেছে।
কমিশনের চেয়ারম্যান শ্রী সাক্সেনা ভ্রাম্যমাণ এই মৌচাক-গাড়ির উপকারিতা বলতে গিয়ে জানান, মৌ প্রতিপালকরা যে সমস্ত সমস্যার সম্মুখীন হয়ে থাকেন তা দূর করতেই এই অভিনব উদ্যোগ নেওয়া হয়েছে। বাক্সবন্দী মৌমাছিদের দেখভাল ও প্রতিপালনের কাজে কায়িক শ্রম ও খরচ কমাতেই এই উদ্যোগ। এছাড়াও, সারা দেশে মৌ প্রতিপালনের পরিধি বাড়াতেও এই উদ্যোগ সাহায্য করবে। প্রচলিত ধ্যান-ধারণার পরিবর্তে নতুন কিছু উদ্ভাবনের এটি একটি উজ্জ্বল দৃষ্টান্ত বলেও শ্রী সাক্সেনা অভিমত প্রকাশ করেন।
উল্লেখ করা যেতে পারে, ভ্রাম্যমাণ এই মৌচাক-গাড়িতে এক জায়গা থেকে অন্য জায়গায় একসঙ্গে ২০টি মৌমাছি ভর্তি বাক্স বহন করা সম্ভব। এই গাড়িতে চারটি পৃথক কামরা রয়েছে। প্রতিটি কামরায় পাঁচটি করে মৌমাছি ভর্তি বাক্স রাখা সম্ভব। প্রতিটি কামরার পৃথক পৃথক দরজাও রয়েছে। পরিবহণের সময় মৌমাছিদের মধ্যে যাতে শান্তিভঙ্গ না হয়, সেই বিষয়টিকে লক্ষ্য রেখেই এই কামরাগুলি তৈরি করা হয়েছে। এছাড়াও, কামরার ভেতর পাখা লাগানো আছে। যখনই কামরার ভেতরের তাপমাত্র ৩৫ ডিগ্রি সেলসিয়াস বা তার বেশি হয়ে যাবে, তখনই স্বয়ংক্রিয়ভাবে পাখাগুলি চালু হয়ে যাবে। ভ্রাম্যমাণ এই গাড়িতে এ ধরনের পাখা চালানোর জন্য সোলার প্যানেল বসানো হয়েছে।
পরীক্ষামূলকভাবে ভ্রাম্যমাণ এই গাড়িগুলি দিল্লি সীমানা লাগোয়া সর্ষে জমির আশেপাশে বসানো হবে এবং স্থানীয় মৌ প্রতিপালকরা মৌমাছি ভরা বাক্সগুলির ওপর নজর রাখবেন। এই পরিকল্পনা সফল হলে সারা দেশে এ ধরনের উদ্যোগ গ্রহণ করা হবে।
SSS/BD/DM
(Visitor Counter : 87
কেন্দ্রীয়মন্ত্রিসভা
কেন্দ্রীয় মন্ত্রিসভা সাফাই কর্মচারীদের জন্য জাতীয় কমিশনের মেয়াদ ৩১.০৩.২০১৯-এর পর থেকে তিন বছরের জন্য বাড়ানোর সিদ্ধান্ত অনুমোদন করল
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সাফাই কর্মচারীদের জন্য জাতীয় কমিশনের মেয়াদ ৩১শে মার্চ, ২০১৯-এর পর থেকে আরও তিন বছরের জন্য বাড়ানোর প্রস্তাব অনুমোদিত হয়েছে। ১৯৯৩ সালের এই সংক্রান্ত আইন অনুসারে ঐ বছরেই এই কমিশন গঠিত হয়েছিল। পরে, ৩১শে মার্চ, ২০০২ এবং ২৯শে ফেব্রুয়ারি, ২০০৮ সালে দু’বার কমিশনের মেয়াদ বাড়ানো হয়। ২৯শে ফেব্রুয়ারি, ২০০৪-এর পর থেকে এ সংক্রান্ত আইনটির কার্যকারিতার মেয়াদ শেষ হলে একটি সাধারণ সংস্থা হিসাবে কমিশনের কাজের মেয়াদ মাঝে মাঝেই বাড়ানো হয়েছে।
সাফাই কর্মচারী ও আবর্জনা পরিষ্কারে নিযুক্ত ব্যক্তিদের কল্যাণ ও উন্নয়নের উদ্দেশ্যেই এই কমিশন গঠন করা হয়। দেশে আবর্জনা পরিষ্কারের সঙ্গে যুক্ত কর্মীর সংখ্যা এ বছরের ৩১শে জানুয়ারি পর্যন্ত পাওয়া হিসাব অনুযায়ী, ১৪,২২৬ বলে জানা গেছে। অন্যদিকে, নীতি আয়োগের তথ্য অনুসারে সামাজিক ন্যায় ও ক্ষমতায়ন মন্ত্রক যে জাতীয় সমীক্ষা চালিয়েছে তাতে, এ বছরের ৩১শে জানুয়ারি পর্যন্ত সাফাই কর্মচারীর সংখ্যা ৩১,১২৮ বলে জানা গেছে।
হাত দিয়ে আবর্জনা পরিষ্কারের কাজ নিষিদ্ধকরণ এবং পুনর্বাসন আইন অনুসারে কাজের অগ্রগতি তদারক করার জন্য সাফাই কর্মচারীদের জাতীয় কমিশনকে দায়িত্ব দেওয়া হবে। এছাড়া, আইনটি লঙ্ঘিত হলে শাস্তির সুপারিশ এবং যথাযথভাবে আইন রূপায়ণ বিষয়ে কেন্দ্র এবং রাজ্য সরকারগুলিকে কমিশন উপদেশ দিয়ে থাকে। যদিও সাফাই কর্মচারীদের উন্নয়নের লক্ষ্যে সরকার অনেক ধরণের ব্যবস্থা ও পদক্ষেপ গ্রহণ করেছে, তা সত্ত্বেও আর্থ-সামাজিক অবস্থা এবং শিক্ষাগত দিক থেকে এইসব কর্মচারীদের বঞ্চনা সম্পূর্ণ দূর করা যায়নি। তাই যত দ্রুত সম্ভব দৈহিক শ্রম ও হাত দিয়ে আবর্জনা পরিষ্কারের পুরনো প্রথা সম্পূর্ণভাবে দূর করতে বিষয়টিকে সরকার অগ্রাধিকার দিতে চায়। এই কারণে সরকার সাফাই কর্মচারীদের জন্য জাতীয় কমিশনের কার্যকালের মেয়াদ বৃদ্ধির সিদ্ধান্ত নিয়েছে।
CG/PB/DM
(Visitor Counter : 67
কর্মী, জন-অভিযোগএবংপেনশনমন্ত্রক
কর্মপ্রার্থীদের জন্য সর্বাধিক বয়সসীমা বৃদ্ধি
নয়াদিল্লি, ২৫ মার্চ ২০২১
কেন্দ্রীয় সরকারি বিভিন্ন পদে নিয়োগের জন্য নিয়োগকারী বিভিন্ন সংস্থা, যেমন – ইউনিয়ন পাবলিক সার্ভিস কমিশন, কোভিড-১৯ মহামারী সম্পর্কিত সুরক্ষা বিধির বিষয়গুলি বিবেচনায় রেখে নিরাপদ উপায়ে পরীক্ষা গ্রহণের প্রয়োজনীয় একাধিক বন্দোবস্ত করেছে। কমিশন গত বছরের ৪ঠা অক্টোবর সিভিল সার্ভিসেস  পরীক্ষা ২০২০ গ্রহণের সময় সমস্ত যোগ্য প্রার্থীদের পরীক্ষা কেন্দ্র পরিবর্তনের সুযোগ দেয়। এ ব্যাপারে কমিশনের পক্ষ থেকে জানানো হয়, কোভিড-১৯ মহামারীর দরুণ যে সমস্ত প্রার্থীকে জায়গা পরিবর্তন বা অন্যত্র চলে যেতে হয়েছে, তাঁরা যাতে পরীক্ষায় বসতে পারেন, সেজন্যই এই ব্যবস্থা। রাজ্যসভায় আজ এক প্রশ্নের লিখিত জবাবে এই তথ্য দেন কর্মী বিষয়ক, গণঅভিযোগ ও পেনশন প্রতিমন্ত্রী ডাঃ জিতেন্দ্র সিং। তিনি আরও জানান, দেশে মহামারী ও লকডাউনজনিত পরিস্থিতির ফলে কেন্দ্রীয় সরকারের আওতায় বিভিন্ন পদে নিয়োগের ক্ষেত্রে সর্বাধিক বয়ঃসীমা বৃদ্ধির কোনও প্রস্তাব সরকারের বিবেচনাধীন নেই। অবশ্য, রাজ্য সরকারি চাকরির ক্ষেত্রে বেকার যুবক-যুবতীদের সর্বাধিক বয়সসীমা দু’বছর বাড়ানোর বিষয়টি সম্পূর্ণভাবে সংশ্লিষ্ট রাজ্য সরকারের এক্তিয়ারভুক্ত।
প্রধানমন্ত্রীরদপ্তর
বৃটেনের প্রধানমন্ত্রীকে শ্রী নরেন্দ্র মোদীর শুভেচ্ছা
নতুনদিল্লি, ২৭ মার্চ,২০২০
বৃটিশ প্রধানমন্ত্রী মিঃ বরিস জনসন কোভিড-১৯ এ সংক্রমিত হওয়ায়, প্রধানমন্ত্রী শ্রী নরেন্দ্র মোদী তাঁর সুস্বাস্থ্য কামনা করেছেন।
প্রধানমন্ত্রী বলেছেন, “ প্রিয় প্রধানমন্ত্রী বরিস জনসন, আপনি একজন লড়াকু আর তাই এই চ্যালেঞ্জকেও আপনি অতিক্রম করতে পারবেন। আপনার সুস্বাস্থ্য প্রার্থনা করি এবং স্বাস্থ্যকর বৃটেন নির্মাণ সুনিশ্চিত করার জন্য শুভেচ্ছা জানাই”।
(CG/CB
তথ্যওসম্প্রচারমন্ত্রক
মন কি বাত ১০০ কোটি শ্রোতার কাছে পৌঁছেছে, শততম পর্বের আগে আইআইএম – এর সমীক্ষায় প্রকাশ
আইআইএম রোহতকের রিপোর্ট অনুযায়ী মন কি বাত – এর নিয়মিত শ্রোতা ২৩ কোটি এবং ৯৬ শতাংশ দেশবাসী এই জনপ্রিয় বেতার অনুষ্ঠান সম্পর্কে জানেন
রিপোর্টে বলা হয়েছে যে, মন কি বাত আচরণের উপর প্রভাব ফেলে, ৬০ শতাংশ মানুষ দেশ গঠনে আগ্রহী, ৭৩ শতাংশ মানুষ মনে করেন, দেশ সঠিক পথেই এগিয়ে চলেছে
নয়াদিল্লি, ২৪ এপ্রিল, ২০২৩
দেশের প্রায় ৯৬ শতাংশ মানুষ প্রধানমন্ত্রী শ্রী নরেন্দ্র মোদীর মাসিক বেতার অনুষ্ঠান মন কি বাত সম্পর্কে জানেন। এই অনুষ্ঠান ১০০ কোটি মানুষের কাছে পৌঁছে গিয়েছে এবং তাঁরা অন্তত একবার এই অনুষ্ঠানটি শুনেছেন। প্রসার ভারতী এবং এবং ইন্ডিয়ান ইনস্টিটিউট অফ ম্যানেজমেন্ট, রোহ্তক শাখার যৌথ উদ্যোগে চালানো এক সমীক্ষায় এই তথ্য উঠে এসেছে। এক সাংবাদিক বৈঠকে এই সমীক্ষার কথা জানিয়েছেন প্রসার ভারতীর সিইও শ্রী গৌরব দ্বিবেদী এবং আইআইএম রোহতকের অধিকর্তা শ্রী ধীরাজ পি শর্মা।
শ্রী শর্মা সাংবাদিক বৈঠকে বলেন যে, ২৩ কোটি দেশবাসী নিয়মিত এই অনুষ্ঠান শুনে থাকেন এবং ৪১ কোটি মানুষ কখনও কখনও এই অনুষ্ঠান শোনেন। এই সমীক্ষা-ই প্রধানমন্ত্রীর বেতার অনুষ্ঠানটির জনপ্রিয়তার সাক্ষ্য বহন করছে। প্রধানমন্ত্রী তাঁর বক্তব্যের মধ্য দিয়ে দেশবাসীকে কৃতিত্ব দেওয়ার পাশাপাশি, তাঁদের প্রতি তাঁর মানবিক দৃষ্টিভঙ্গীও তুলে ধরেন। দেশের নাগরিকদের সঙ্গে সরাসরি যোগাযোগ স্থাপিত হওয়ায় এই অনুষ্ঠান একটি আলাদা বিশ্বাসযোগ্যতা অর্জন করেছে।
ইতিমধ্যে মন কি বাত – এর ৯৯টি পর্ব সম্পন্ন হয়েছে। শ্রোতাদের অধিকাংশই সরকারের কাজকর্ম সম্পর্কে ওয়াকিবহাল এবং ৭৩ শতাংশ মানুষ আশাবাদী। তাঁরা বিশ্বাস করেন যে, দেশ সঠিক পথেই এগোচ্ছে। ৫৮ শতাংশ শ্রোতা জানিয়েছেন, তাঁদের জীবনযাত্রায় মানোন্নয়ন ঘটেছে। অন্যদিকে, ৫৯ শতাংশ মানুষ সরকারের উপর তাঁদের আস্থার কথা জানিয়েছেন। ৬৩ শতাংশ শ্রোতা বলেছেন, সরকারের প্রতি তাঁদের মনোভাব ইতিবাচক এবং ৬০ শতাংশ মানুষ দেশ গঠনের কাজে তাঁদের অঙ্গীকারের কথা জানিয়েছেন।
তিনটি ভাগে এই সমীক্ষা চালানো হয়েছে। এর মধ্যে ৪৪.৭ শতাংশ মানুষ টিভি-তে এবং ৩৭.৬ শতাংশ মানুষ মোবাইলে এই অনুষ্ঠান উপভোগ করেছেন। টিভি’তে এই অনুষ্ঠান দেখে যে ৬২ শতাংশ মানুষ সাড়া দিয়েছেন, তাঁদের বয়স ১৯ থেকে ৩৪ বছরের মধ্যে। ৬৫ শতাংশ শ্রোতা হিন্দিতেই মন কি বাত অনুষ্ঠানটি শুনতে চান। অন্যদিকে, ১৮ শতাং
শ শ্রোতা ইংরেজিতে শোনার পক্ষপাতি।
শ্রী ধীরাজ শর্মা আরও জানান যে, মোট ১০ হাজার ৩ জনের উপর এই সমীক্ষাটি চালানো হয়েছিল। এর মধ্যে ৬০ শতাংশ পুরুষ এবং ৪০ শতাংশ মহিলা। ৬৮টি বিভিন্ন ধরনের পেশায় নিযুক্ত মানুষের উপর সমীক্ষা চালানো হয়েছিল। এর মধ্যে ৬৪ শতাংশ মানুষ অনিয়মিত এবং স্বনিযুক্তি পেশার সঙ্গে যুক্ত। আর ২৩ শতাংশ শ্রোতা হলেন পড়ুয়া।
শ্রী গৌরব দ্বিবেদী জানান, ২২টি ভারতীয় এবং ২৯টি আঞ্চলিক ভাষা ছাড়াও মন কি বাত – এর শ্রোতাদের মধ্যে ইংরেজি বাদে ১১টি বিদেশি ভাষার শ্রোতাও রয়েছেন। বিদেশি ভাষাগুলি হ’ল – ফরাসী, চীনা, ইন্দোনেশীয়, তিব্বতী, বার্মা, বালুচি, আরবি, পাস্তু, পার্সি, দরি এবং স্বয়াহিলি। মন কি বাত অল ইন্ডিয়া রেডিও-র ৫০০টিরও বেশি কেন্দ্র থেকে সম্প্রচার করা হয়ে থাকে।
প্রেক্ষাপট: ২০১৪ সালের ৩ অক্টোবর প্রধানমন্ত্রীর মন কি বাত অনুষ্ঠানের সূচনা হয়েছিল এবং প্রতি মাসের শেষ রবিবার অল ইন্ডিয়া রেডিও এবং দূরদর্শনে ৩০ মিনিটের এই অনুষ্ঠান সম্প্রচার করা হয়ে থাকে। ৩০ এপ্রিল এই অনুষ্ঠানের ১০০তম পর্ব সম্পন্ন হতে চলেছে।
PG/MP/SB
(
প্রধানমন্ত্রীরদপ্তর
কর্ণাটকের রাজ্যোৎসবে রাজ্যবাসীকে প্রধানমন্ত্রীর শুভেচ্ছা
নতুন দিল্লি, ১, নভেম্বর, ২০২০
প্রধানমন্ত্রী শ্রী নরেন্দ্র মোদী কর্ণাটক রাজ্যবাসীকে রাজ্যোৎসবের শুভেচ্ছা জানিয়েছেন।
প্রধানমন্ত্রী বলেছেন, “কর্ণাটকে আমাদের বোন ও ভাইদের রাজ্যোৎসবের শুভেচ্ছা জানাই। রাজ্যের জনসাধারণ ক্ষমতা ও দক্ষতার বলে বলীয়ান হয়ে কর্ণাটককে প্রগতির নতুন এক উচ্চতায় পৌঁছে দিয়েছেন। আমি, কর্ণাটকের জনসাধারণের সুখ ও সুস্বাস্থ্য প্রার্থনা করছি।”
CG/CB/SFS
(
প্রধানমন্ত্রীরদপ্তর
মৌলানা আজাদ ও আচার্য কৃপালিনী-কে তাঁদের জয়ন্তীতে শ্রদ্ধা জানালেন প্রধানমন্ত্রী
নয়াদিল্লি, ১১ নভেম্বর, ২০২০
প্রধানমন্ত্রী শ্রী নরেন্দ্র মোদী মৌলানা আজাদ ও আচার্য কৃপালিনীকে তাঁদের জয়ন্তীতে শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “মৌলানা আজাদ ও আচার্য কৃপালিনী এমন দু’জন বিরল ব্যক্তিত্ব, যাঁরা জাতীয় অগ্রগতিতে অসামান্য অবদান রেখেছেন। দরিদ্র মানুষ ও যুবসম্প্রদায়ের ক্ষমতায়নে এরা দু’জনেই নিজেদের জীবন উৎসর্গ করেছিলেন। এদের জয়ন্তীতে আমার সশ্রদ্ধ প্রণাম। এদের আদর্শ আমাদের অনুপ্রাণিত করে চলবে”।
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং ডেনমার্কের প্রধানমন্ত্রী মেট্টে ফ্রেডেরিকসেন ভার্চ্যুয়ালি শীর্ষ বৈঠকে যোগ দিয়েছেন
নয়াদিল্লি, ২৭ সেপ্টেম্বর, ২০২০
১) ভারত, প্রধানমন্ত্রী শ্রী নরেন্দ্র মোদী এবং ডেনমার্কের প্রধানমন্ত্রী মিঃ মেট্টে ফ্রেডেরিকসেনের মধ্যে ভার্চ্যুয়ালি দ্বিপাক্ষিক শীর্ষ সম্মেলন ২৮শে সেপ্টেম্বর আয়োজন করবে।
২) ভারত ও ডেনমার্কের মধ্যে দ্বিপাক্ষিক সম্পর্ক নিয়মিত উচ্চ পর্যায়ের বৈঠকের মাধ্যমে দৃঢ় হয়েছে। দুই দেশের মধ্যে ঐতিহাসিক যোগাযোগ, অভিন্ন গণতান্ত্রিক রীতি-নীতি এবং আঞ্চলিক ও আন্তর্জাতিক স্তরে শান্তি ও স্থিতাবস্থার ক্ষেত্রে উভয় রাষ্ট্রের দৃষ্টিভঙ্গী এক।
৩) ভারত ও ডেনমার্কের মধ্যে পণ্য ও পরিষেবা ক্ষেত্রে দ্বিপাক্ষিক বাণিজ্যের পরিমাণ ৩০.৪৯ শতাংশ বৃদ্ধি পেয়েছে। ২০১৬ সালে এই বাণিজ্যের পরিমাণ ছিল ২৮২ কোটি মার্কিন ডলার। ২০১৯ সালে তা বৃদ্ধি পেয়ে হয়েছে ৩৬৮ কোটি মার্কিন ডলার। জাহাজ চলাচল, পুনর্নবীকরণযোগ্য জ্বালানি, পরিবেশ, কৃষি, খাদ্য প্রক্রিয়াকরণ, স্মার্ট আর্বান ডেভেলপমেন্ট সহ বিভিন্ন ক্ষেত্রে ডেনমার্কের ২০০টি সংস্থা ভারতে বিনিয়োগ করেছে। ‘মেক ইন ইন্ডিয়া’ কর্মসূচির আওতায় বড় বড় ড্যানিশ কোম্পানিগুলি ভারতে নতুন নতুন উৎপাদন শিল্পের কারখানা গড়ে তুলছে। ডেনমার্কে ২৫টি ভারতীয় কোম্পানি তথ্য প্রযুক্তি, পুনর্নবীকরণযোগ্য জ্বলানি ও ইঞ্জিনিয়ারিং শিল্পে কাজ করছে।
৪) এই সম্মেলনে বৌদ্ধিক সম্পত্তিতে সহযোগিতার বিষয়ে ভারত ও ডেনমার্কের মধ্যে একটি চুক্তি স্বাক্ষরিত হবে। অপর একটি উল্লেখযোগ্য বিষয় হল ডেনমার্ক আন্তর্জাতিক সৌর জোটে অংশগ্রহণ করবে।
৫) দুই দেশের মধ্যে বর্তমান সময়ের দ্বিপাক্ষিক সম্পর্কের ক্ষেত্রে উভয় নেতা এই ভার্চ্যুয়াল দ্বিপাক্ষিক শীর্ষ সম্মেলনে সর্বাঙ্গীণ পর্যালোচনা করবেন। পারস্পরিক স্বার্থ সংশ্লিষ্ট বিভিন্ন গুরুত্বপূর্ণ বিষয়ে অংশীদারিত্ব আরও মজবুত ও দৃঢ় করার লক্ষ্যে একটি বৃহৎ রাজনৈতিক দিশা এই সম্মেলনে অর্জিত হবে।
CG/CB/SB
(
প্রধানমন্ত্রীরদপ্তর
পন্ডিত জওহরলাল নেহরুর মৃত্যু বার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ২৭ মে, ২০২০
প্রধানমন্ত্রী শ্রী নরেন্দ্র মোদী দেশের প্রথম প্রধানমন্ত্রী পন্ডিত জওহরলাল নেহরুর প্রয়াণ বার্ষিকীতে তাঁকে শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “আমাদের প্রথম প্রধানমন্ত্রী পন্ডিত জওহরলাল নেহরুজী-কে তাঁর প্রয়াণ বার্ষিকীতে শ্রদ্ধার্ঘ্য”।
(CG/BD/SB
কেন্দ্রীয়মন্ত্রিসভা
ভারত ও মার্কিন যুক্তরাষ্ট্রের মধ্যে ওষুধ ক্ষেত্রে আন্তঃপ্রাতিষ্ঠানিক চুক্তিতে কেন্দ্রীয় মন্ত্রিসভার অনুমোদন
নয়াদিল্লি, ১৭ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে ভারত ও মার্কিন যুক্তরাষ্ট্রের মধ্যে ওষুধ, ত্রিমাত্রিক-বায়োপ্রিন্টিং, নতুন প্রযুক্তি, বৈজ্ঞানিক ধ্যানধারণা ও তথ্যের আদান-প্রদান সহ বিজ্ঞানমূলক পরিকাঠামো ক্ষেত্রে পারস্পরিক সহযোগিতার লক্ষ্যে স্বাক্ষরিত আন্তঃপ্রাতিষ্ঠানিক চুক্তিটিতে মন্ত্রিসভার কর্মপরবর্তী অনুমোদন মিলেছে।
মন্ত্রিসভার এই সিদ্ধান্তের ফলে যৌথ গবেষণাধর্মী উদ্যোগ গ্রহণ কনফারেন্স ও সেমিনার আয়োজন করা সম্ভব হবে। এমনকি, এই চুক্তির ফলে ওষুধের কার্যকরিতা বাড়ানো, ত্রিমাত্রিক বায়োপ্রিন্টিং ক্ষেত্রে বিজ্ঞানধর্মী গবেষণা ও প্রযুক্তিগত মানোন্নয়নের ক্ষেত্রে সহযোগিতা গড়ে উঠবে। এর ফলে মেধাগত সম্পত্তি, এ ধরণের সম্পত্তির সুদক্ষ পরিচালনা ও ব্যবহারের ক্ষেত্রে দক্ষতা বৃদ্ধি পাবে। এই চুক্তির উদ্দেশ্য হ’ল – শিক্ষা প্রতিষ্ঠানগুলির মধ্যে সহযোগিতার মাধ্যমে গবেষণাধর্মী কাজকর্ম ও শিক্ষা ক্ষেত্রের সার্বিক বিকাশ ঘটানো। উল্লেখ করা যেতে পারে, বিজ্ঞান ও প্রযুক্তি ক্ষেত্রে ভারত ও মার্কিন যুক্তরাষ্ট্রের মধ্যে পারস্পরিক সহযোগিতার লক্ষ্যে দীর্ঘ মেয়াদী ভিত্তিতে নিবিড় সম্পর্ক গড়ে তুলতে আন্তঃপ্রাতিষ্ঠানিক চুক্তি স্বাক্ষরিত হয়েছে।
CG/BD/SB
(Visitor Counter : 78
অসামরিকবিমানপরিবহণমন্ত্রক
অপারেশন লাইফলাইন উড়ানের অধীনে মেডিকেল কার্গো বিমানগুলি একদিনে দেশে ১০৮ টন অত্যাবশ্যকীয় পণ্য পরিবহন করেছে নতুন দিল্লি
নতুন দিল্লি, ১২ এপ্রিল ২০২০
কোভিড ১৯ এর বিরুদ্ধে ভারতের লড়াই-এর অঙ্গ হিসেবে দেশের প্রত্যন্ত অঞ্চলে প্রয়োজনীয় চিকিৎসা সরঞ্জাম পরিবহণের জন্য এমওসিএ লাইফলাইন উড়ান উদ্যোগের অধীনে ২১৪ টিরও বেশি বিমান বিভিন্ন পণ্যসামগ্রী পরিবহন করেছে। ১১ এপ্রিল ১০৮ টন পণ্য পরিবহন করা হয়েছে। এখনও পর্যন্ত মোট ৩৭৩.২৩ টন পণ্য পরিবহন করা হয়েছে।
এই উদ্যোগে উত্তর পূর্বাঞ্চল, দ্বীপ অঞ্চল এবং পার্বত্য রাজ্যগুলিতে বিশেষ দৃষ্টি দেওয়া হয়েছে। এয়ার ইন্ডিয়া এবং আইএএফ প্রাথমিকভাবে জম্মু ও কাশ্মীর, লাদাখ, উত্তর-পূর্ব এবং অন্যান্য দ্বীপ অঞ্চলের জন্য অত্যাবশ্যকীয় পণ্য পরিবহন করে। এগুলির মধ্যে মাস্ক, গ্লাভস ছাড়াও অন্যান্য চিকিৎসা সংক্রান্ত সরঞ্জাম রয়েছে। লাইফলাইন উড়ান সম্পর্কে যাবতীয় তথ্য প্রতিদিন https://esahaj.gov.inlifeline_udan/public_info পোর্টালে আপডেট করা হচ্ছে।
দক্ষিণ এশিয়ার মধ্যে, এয়ার ইন্ডিয়া গত ৭ এপ্রিল, প্রায় ৯ টন পণ্য এবং ৮ এপ্রিল, কলম্বোতে প্রায় ৪ টন পণ্য সরবরাহ করে। প্রয়োজন অনুসারে অন্যান্য দেশেও জরুরী চিকিৎসা সরঞ্জাম পৌঁছে দিতে এয়ার ইন্ডিয়া বিমান পরিষেবা প্রদান করবে।
(CG/TG
প্রধানমন্ত্রীরদপ্তর
সর্দার প্যাটেলের জন্মজয়ন্তীতে প্রধানমন্ত্রীর শ্রদ্ধার্ঘ্য
নতুন দিল্লি, ৩১ অক্টোবর, ২০২০
প্রধানমন্ত্রী শ্রী নরেন্দ্র মোদী সর্দার প্যাটেলের জন্মজয়ন্তী উপলক্ষে তাঁর প্রতি শ্রদ্ধাজ্ঞাপন করেছেন।
এক ট্যুইট বার্তায় প্রধানমন্ত্রী বলেছেন, “জাতীয় ঐক্য ও অখণ্ডতার প্রবর্তক লৌহ মানব সর্দার বল্লভভাই প্যাটেলের জন্মজয়ন্তীতে তাঁর প্রতি বিনম্র শ্রদ্ধা জানাই।”
সর্দার প্যাটেলের জন্মজয়ন্তীতে তাঁর প্রতি শ্রদ্ধাঞ্জলি জানাচ্ছি।
CG/SS/SKD
(